"2019 шықәсазтәи ажурнал акыр аџьабаа адаҳбалеит, аҩаӡарагьы иаҳа иҳаракуп. Иану арбагақәа зда ыҟам цхыраароуп Аԥсны ахадара, аиҳабыра аусбарҭақәа, еиуеиԥшым аиҿкаарақәа, аусдкылаҩцәа рзы. Аԥсны асоциал- економикатә рҿиара иаанырԥшуа зегьы излаҳалшо ала хыԥхьаӡарала еиҿкааны, еихшьаланы иҟаҳҵо арбагақәа роуп", - лҳәеит Гогьиаԥҳа.
Лара еиҭалҳәеит аҭыжьымҭаҟны иҟарҵаз алагала ҿыцқәа ртәы, урҭ иреиуоуп акурортқәеи атуризми ирызку ахырхарҭа, адәныҟа аекономикатә усура, хаҭалатәи аусдкылаҩцәа рсиа.
Шәазыӡырҩла арадио Sputnik Аԥсны аефир.